CELEX: 62011TB0607(01)
Language: bg
Date: 2013-03-07 00:00:00
Title: Дело T-607/11: Определение на Общия съд от 7 март 2013 г. — Henkel и Henkel France/Комисия (Жалба за отмяна — Искане на френския орган по конкуренцията да му бъдат предадени някои документи от преписката на Комисията по дело в областта на конкуренцията във връзка с европейския пазар на детергенти за широка употреба — Използване на документите в национално производство относно сектора на праховете за пране във Франция — Отпадане на правния интерес — Липса на основание за произнасяне — Недопустимост)

4.5.2013   
            
            
               BG
            
            
               Официален вестник на Европейския съюз
            
            
               C 129/20
            
         Определение на Общия съд от 7 март 2013 г. — Henkel и Henkel France/Комисия
   (Дело T-607/11) (1)
   
   (Жалба за отмяна - Искане на френския орган по конкуренцията да му бъдат предадени някои документи от преписката на Комисията по дело в областта на конкуренцията във връзка с европейския пазар на детергенти за широка употреба - Използване на документите в национално производство относно сектора на праховете за пране във Франция - Отпадане на правния интерес - Липса на основание за произнасяне - Недопустимост)
   2013/C 129/40
   Език на производството: английски
   
      Страни
   
   
      Жалбоподатели: Henkel AG & Co. KGaA (Дюселдорф, Германия) и Henkel France (Булон Биянкур, Франция) (представители: R. Polley, T. Kuhn, F. Brunet и É. Paroche, avocats)
   
      Ответник: Европейска комисия (представители: N. Khan и P.J. Van Nuffel)
   
      Встъпила страна, подпомагаща жалбоподателите: Кралство Дания (представител: C. Vang)
   
      Предмет
   
   От една страна, искане за отмяна на решението, което според жалбоподателите се съдържа в писмо на Комисията от 30 септември 2011 г. (дело COMP/39.579 — детергенти за широка употреба — и дело 09/0007 F) и с което същата отказва да изпълни искането на Autorité de la concurrence (Орган по конкуренцията, Франция) да му предаде редица документи, представени по дело COMP/39.579, за целите на дело 09/0007 F относно френския сектор на детергентите, и от друга страна, искане Общият съд да задължи Комисията да разреши на жалбоподателите да се позовават на тези документи в производството пред Органа по конкуренцията и да вземе всички други подходящи мерки.
   
      Диспозитив
   
   
               1.
            
            
               Няма основание за произнасяне по първото искане от жалбата, а именно за отмяна на решението на Европейската комисията, което според жалбоподателите се съдържа в писмото ѝ от 30 септември 2011 г. до френския орган по конкуренцията.
            
         
               2.
            
            
               Отхвърля жалбата в останалата ѝ част.
            
         
               3.
            
            
               Няма основание за произнасяне по молбата за встъпване на Unilever PLC и Unilever NV.
            
         
               4.
            
            
               Жалбоподателите Henkel AG & Co. KGaA и Henkel France понасят направените от тях съдебни разноски, както и тези на Комисията, включително разноските по обезпечителното производство по дело T-607/11 R. Кралство Дания понася направените от него съдебни разноски.
            
         
      (1)  ОВ C 25, 28.1.2012 г.